CELEX: 52022PC0025
Language: sk
Date: 2022-01-26
Title: Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF/2022/000 TA 2022 – Technická pomoc na podnet Komisie)

EURÓPSKA KOMISIA
            V Bruseli26. 1. 2022
            COM(2022) 25 final
            2022/0015(BUD)
            
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF/2022/000 TA 2022 – Technická pomoc na podnet Komisie)
            
               
         
         
            
               DÔVODOVÁ SPRÁVA
            
            
               Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF), sú stanovené v nariadení Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013
                  1
                (ďalej len „nariadenie o EGF“).
            
            
               ZHRNUTIE ŽIADOSTI
            
            
               
                  Základné údaje:
               
               
                  Referenčné č. EGF
                        EGF/2022/000
               
               
                  Európska komisia
                        Technická pomoc
               
               
                  Administratívne výdavky: rozpočet v EUR
                        290 000
               
               
                  % administratívnych výdavkov (strop: 0,5 %)
                        0,14 %
               
            
            
            
               V súlade s článkom 11 ods. 1 nariadenia o EGF sa na podnet Komisie môže každoročne z EGF poskytnúť na technickú pomoc najviac 0,5 % maximálnej ročnej sumy.
            
            
            
               Technická pomoc, ktorá sa má financovať, a rozpis jej odhadovaných nákladov
            
            
               1.Pandémia COVID-19 nielenže narušila vybavovanie prípadov poskytnutia príspevkov z EGF, ale spôsobila aj neistotu, pokiaľ ide o všeobecné operácie, najmä udalosti, ktoré si vyžadujú fyzickú prítomnosť. Komisia preto v roku 2021 nepožiadala o podporu na technickú pomoc. Návrh na rok 2022 je prispôsobený súčasnej situácii.
            
            
               2.Príspevok sa použije na výdavky uvedené v článku 11 ods. 1 a 4, ako aj v článku 12 ods. 2, 3 a 4 nariadenia o EGF, ako sa podrobnejšie uvádza ďalej. Bude ho riadiť Európska komisia v rámci priameho riadenia.
            
            
            
                     
                        Opis
                     
                  
                  
                     
                        Celkové výdavky 
                        (v EUR)
                     
                  
               
                     
                        Administratívne výdavky
                     
                  
                  
                     
                        190 000
                     
                  
               
                     
                        Technické výdavky
                     
                  
                  
                     
                        100 000
                     
                  
               
                     
                        Celkové odhadované výdavky
                     
                  
                  
                     
                        290 000
                     
                  
               
            
               3.Administratívne výdavky:
            
            
               ·Expertná skupina kontaktných osôb pre EGF zložená z dvoch členov za každý členský štát usporiada svoje pravidelné zasadnutia (v prvom a druhom polroku 2022 a v prvom polroku 2023). V dôsledku pandémie sa zasadnutie v roku 2021 uskutočnilo v plnom rozsahu virtuálne. Podľa súčasného plánu sa v roku 2022 pravdepodobne obnovia zasadnutia s fyzickou prítomnosťou.
            
         
         
            
               ·Komisia zorganizuje jeden seminár za účasti zástupcov vykonávacích orgánov EGF a sociálnych partnerov s cieľom podporiť vytváranie kontaktov medzi členskými štátmi. Tento seminár bude naplánovaný na deň pred zasadnutím expertnej skupiny v roku 2022. Zasadnutie sa pravdepodobne uskutoční s fyzickou prítomnosťou.
            
            
               ·Informačné činnosti: webová stránka o EGF
                  2
               , ktorú Komisia zriadila v rámci oblasti Zamestnanosť, sociálne záležitosti a začlenenie a ktoré udržiava podľa požiadavky článku 12 ods. 2 nariadenia o EGF, sa bude pravidelne aktualizovať a rozširovať, pričom každý jej nový prvok sa preloží do všetkých jazykov EÚ. Zvýši sa tak všeobecná informovanosť o EGF a podporí jeho viditeľnosť. V zmysle článku 11 ods. 1 nariadenia o EGF budú informácie o EGF súčasťou rozličných publikácií a audiovizuálnych aktivít Komisie. 
            
            
            
               4.Technické výdavky:
            
            
               ·Údržba a aktualizácia systému elektronickej výmeny údajov. Komisia pokračuje vo svojej práci na štandardizovaných postupoch spracovania žiadostí o finančné príspevky z EGF a ich riadenia prostredníctvom funkcií spoločného systému zdieľaného riadenia prostriedkov (SFC), do ktorého sa EGF začleňuje. To umožňuje zjednodušiť podávanie žiadostí podľa nariadenia o EGF, urýchliť ich spracovanie a uľahčiť extrahovanie rôznych správ. Rozhranie SFC uľahčuje aj finančné operácie EGF. Zahŕňa to najmä:
            
            
               –údržbu aplikácie SFC 2014 – 2020 a ďalší vývoj potrebný na uzavretie prípadov,
            
            
               –ďalší vývoj rozhrania pre EGF na roky 2021 až 2027 v SFC, najmä nové funkcie a úpravy na zosúladenie SFC s požiadavkami nariadenia o EGF na roky 2021 až 2027.
            
            
               ·Monitorovanie a zhromažďovanie údajov: Komisia bude zhromažďovať údaje o doručených, uhradených a uzavretých žiadostiach, ako aj o navrhovaných a vykonaných opatreniach. Tieto údaje budú k dispozícii na webovej stránke v podobe, ktorá zodpovedá potrebám budúcich dvojročných správ.
            
            
            
               Financovanie
            
            
               5.Maximálny ročný rozpočet vyčlenený na EGF v roku 2022 je 186 miliónov EUR v cenách roku 2018 (201 332 382 EUR v cenách roku 2022), ako sa stanovuje v článku 8 nariadenia Rady (EÚ, Euratom) č. 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027
                  3
               .
            
            
               6.V článku 11 ods. 1 nariadenia o EGF sa uvádza, že 0,5 % z tejto sumy sa môže na podnet Komisie poskytnúť na technickú pomoc. V súčasnosti je suma na rok 2022 k dispozícii v plnej výške. Suma navrhnutá týmto rozhodnutím zodpovedá 0,14 % maximálneho ročného rozpočtu, ktorý je vyčlenený na EGF v roku 2022.
            
            
               7.V súlade s bodom 9 Medziinštitucionálnej dohody zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  4
               , navrhované rozhodnutie o mobilizácii EGF prijmú spoločne Európsky parlament a Rada.
            
            
            
               Súvisiace akty
            
            
               8.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy 290 000 EUR do príslušného rozpočtového riadku.
            
            
            
               Zdroj platobných rozpočtových prostriedkov
            
            
               9.Na úhradu sumy 290 000 EUR potrebnej na technickú pomoc budú použité prostriedky z rozpočtového riadku EGF.
            
            
               2022/0015 (BUD)
            
         
         
            
               Návrh
            
            
               ROZHODNUTIE EURÓPSKEHO PARLAMENTU A RADY
            
            
               o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF/2022/000 TA 2022 – Technická pomoc na podnet Komisie)
            
            
               EURÓPSKY PARLAMENT A RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013
                  5
               , a najmä na jeho článok 15 ods. 1,
            
            
               so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  6
               , a najmä na jej bod 9,
            
            
               so zreteľom na návrh Európskej komisie,
            
            
               keďže:
            
            
               (1)Cieľom Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF), je preukázať solidaritu a podporovať dôstojné a udržateľné zamestnanie v Únii poskytovaním podpory pracovníkom, ktorí boli prepustení, a samostatne zárobkovo činným osobám, ktorých činnosť bola ukončená, v prípade veľkých reštrukturalizačných udalostí, a pomáhaním im pri tom, aby si čo najskôr našli dôstojné a udržateľné zamestnanie. 
            
            
               (2)Podľa článku 8 nariadenia Rady (EÚ, Euratom) 2020/2093
                  7
               , nesmie EGF prekročiť maximálnu ročnú sumu 186 miliónov EUR (v cenách z roku 2018).
            
            
               (3)V nariadení (EÚ) 2021/691 sa stanovuje, že na podnet Komisie sa môže na technickú pomoc každoročne použiť najviac 0,5 % ročnej maximálnej sumy EGF.
            
            
               (4)Na podnet Komisie by sa preto mali mobilizovať finančné prostriedky z EGF s cieľom poskytnúť sumu 290 000 EUR na technickú pomoc.
            
            
               (5)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,
            
            
               PRIJALI TOTO ROZHODNUTIE: 
            
            
               Článok 1
            
            
               V rámci všeobecného rozpočtu Únie na rozpočtový rok 2022 sa mobilizuje Európsky fond na prispôsobenie sa globalizácii na pomoc pracovníkom, ktorí prišli o zamestnanie, s cieľom poskytnúť sumu 290 000 EUR vo forme viazaných a platobných rozpočtových prostriedkov.
            
            
               Článok 2
            
            
               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]
                  8*.
            
            
               V Bruseli
            
         
         
            
               
                  Za Európsky parlament
                        Za Radu
               
               
                  predsedníčka
                        predseda 
                  
            
         
         
            
                  
                     (1)
                  
                        Ú. v. EÚ L 153, 3.5.2021, s. 48.
               
               
                  
                     (2)
                  
                        
                  https://ec.europa.eu/social/main.jsp?catId=326&langId=sk
                   
               
               
                  
                     (3)
                  
                        Ú. v. EÚ L 433I, 22.12.2020, s. 15.
               
               
                  
                     (4)
                  
                        Ú. v. EÚ L 433I, 22.12.2020, s. 29.
               
               
                  
                     (5)
                  
                        Ú. v. EÚ L 153, 3.5.2021, s. 48.
               
               
                  
                     (6)
                  
                        Ú. v. EÚ L 433I, 22.12.2020, s. 29.
               
               
                  
                     (7)
                  
                        Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433I, 22.12.2020, s. 15).
               
               
                  
                     (8)
                  * 
                        Dátum vloží Parlament pred uverejnením v Ú. v. EÚ.